Source: https://poradna.hnonline.sk/otazka/ma-vysluhovy-dochodca-narok-na-nezamestnanecke
Timestamp: 2019-10-14 01:04:53+00:00
Document Index: 1406240

Matched Legal Cases: ['§ 34', '§ 36', '§ 36', '§ 49', '§ 57', '§ 49', '§ 57', '§ 6', '§11', '§226', '§228']

Má výsluhový dôchodca nárok na nezamestnanecké? | HNporadňa
Domov » Zákonník Práce » Má výsluhový dôchodca nárok na nezamestnanecké?
Má výsluhový dôchodca nárok na nezamestnanecké?
Zamestnaný výsluhový dôchodca povinne odvádza poistné v nezamestnanosti, takisto jeho zamestnavateľ. V dostupných informáciach som zistila, že vysluhového dôchodcu Úrad práce nezaeviduje, teda v prípade nezamestnanosti nemá nárok na dávky v nezamestnanosti, na ktoré povinne prispieval do Sociálnej poisťovne. Sú moje informácie správne?
Tereza Perníková sa opýtal/a 26.10. 2009 o 07:59 v kategórii Zákonník Práce
Andrea Medžová pred 9 rokmi 11 mesiacmi
Nie, nemáte správne informácie. Ako potvrdilo ústredie Úradu práce, sociálnych vecí a rodiny SR, výsluhoví dôchodcovia nie sú zo zákona vylúčení z možnosti zaevidovať sa na úrade práce, a teda im vznikne aj nárok na príspevok v nezamestnanosti.
Podľa paragrafu 6 zákona o službách zamestnanosti č. 5/2004 Z.z. v znení neskorších predpisov sa uchádzačom o zamestnanie rozumie je občan, ktorý môže pracovať, chce pracovať a hľadá zamestnanie a je vedený v evidencii uchádzačov o zamestnanie úradu (ďalej len „evidencia uchádzačov o zamestnanie“) a ktorý:
d) vykonáva zárobkovú činnosť, za ktorú mzda alebo odmena nepresahuje 65 % zo sumy životného minima pre jednu plnoletú fyzickú osobu, platného k prvému dňu kalendárneho mesiaca, za ktorý sa preukazuje výška mzdy alebo odmeny, zvýšeného o príslušné úhrady preddavku na poistné na zdravotné poistenie a poistného na sociálne poistenie platené zamestnancom a preddavku na daň z príjmov, pričom za zárobkovú činnosť sa považuje osobné vykonávanie činností na základe pracovnoprávneho vzťahu podľa osobitného predpisu5) alebo iného právneho vzťahu podľa osobitných predpisov;13a) skutočnosti o výške mzdy alebo odmeny preukazuje uchádzač o zamestnanie za uplynulý kalendárny mesiac v termíne podľa § 34 ods. 5.
Zároveň podľa paragrafu 34 citovaného zákona platí, že do evidencie uchádzačov o zamestnanie sa nezaradí občan, ktorý
f) bol vyradený z evidencie uchádzačov o zamestnanie podľa § 36 ods. 1 písm. m) a odseku 2, a to po obdobie jeho vyradenia z evidencie uchádzačov o zamestnanie ustanovené v § 36 ods. 3,
g) prestal prevádzkovať alebo vykonávať samostatnú zárobkovú činnosť, na ktorú mu bol poskytnutý príspevok podľa § 49 alebo § 57 pred uplynutím dvoch rokov od začatia prevádzkovania alebo vykonávania tejto činnosti, a to počas obdobia chýbajúceho do splnenia záväzku podľa § 49 ods. 2 alebo § 57 ods. 2,
h) nespĺňa podmienky podľa § 6 ods. 2.
Výsluhoví dôchodcovia, nie sú medzi vylúčenými osobami, ktoré by sa nemohli zaevidovať na úrade práce.
je dobre ze sa na taketo veci upozornuje.je to totiz totalne nespravodlive voci beznym pracujucim.sice tento humus zaviedla dzurindova vlada ,terajsia vlada to nechala tak uz 3 roky. tak isto ide aj o podporu v nezamestnannosti .kde niekto pracoval 20 rokov a ma podporu lem 6 m.a niekto pracoval 4 roky a mam tiez podporu 6 m..tato vlada vsetko nechava podla dzurindu.kora vlada je vecsia svina?.hmm.
Nárok na dávku v nezamestnanosti má poistenec, ktorý je poberateľom výsluhového dôchodku priznaného podľa zákona č328/2002 Z.z o sociálnom zabezpečení policajtov a vojakov, za rovnakých podmienok ako ostatní poistenci, ktorí vykonávajú zárobkovú činnosť ako zamestnanci alebo samostatne zárobkovo činné osoby.
Povinne poistený v nezamestnanosti je zamestnanec. Samostatne zárobkovo činná osoba nie je povinne poistená v nezamestnanosti. Zákon č 461/2003 o sociálnom poistení však pozná inštitút dobrovoľného poistenia v nezamestnanosti.
Poistenie v nezamestnanosti sa nevzťahuje na fyzické osoby, ktorým bol priznaný starobný dôchodok, predčasný starobný dôchodok, alebo invalidný dôchodok z dôvodu poklesu vykonávať zárobkovú činnosť nad 70% podľa zákona o sociálnom poistení .
Podmienky nároku na dávku v nezamestnanosti:
a) Poistenec má nárok na dávku v nezamestnanosti, ak v posledných štyroch rokoch pred zaradením do evidencie nezamestnaných občanov hľadajúcich zamestnanie bol poistený v nezamestnanosti najmenej tri roky.
b) Poistencovi, ktorý bol zaradený do evidencie nezamestnaných osôb hľadajúcich si zamestnanie po skončení pracovného pomeru na dobu určitú vzniká nárok na dávku v nezamestnanosti, ak v posledných štyroch rokoch pred zaradením do evidencie bol poistený najmenej dva roky. Inak povedané, poistenec má nárok na dávku v nezamestnanosti aj vtedy, ak pracoval v posledných štyroch rokoch pred zaradením do evidencie nezamestnaných výlučne na zmluvy na určitú dobu určitú v úhrnnej dobe 2 roky.
Rada: Sociálne poistenie vychádza zo zásady, že povinná účasť na jednotlivých druhoch sociálneho poistenia je uložená len vtedy, ak u poistenca môže vzniknúť poistná udalosť. Prvé zorientovanie pri hľadaní odpovede, či môže vzniknúť nárok na dávku zo sociálneho poistenia, nájde poistenec na výplatnej páske. Tam zistí na aké druhy poistenia odvádza zamestnávateľ príspevky do sociálneho poistenia. U SZČO je to ešte jednoduchšie, pretože odvody vykonávajú sami.
mackin@nspbr.sk pred 9 rokmi 11 mesiacmi
Má nárok poberateľ výsluhového dôchodku, ktorý je zamestnaný na dobu určitú na odpočet nezdaniteľnej čiastky?
Nemá. Podľa §11 ods.7 zákona 595/2003 Z.z. o dani z príjmu sa základ dane daňovníka neznižuje o odpočítateľnú položku, ak je daňovník na začiatku zdaňovacieho obdobia poberateľom starobného dôchodku, predčasného starobného dôchodku, dôchodku zo starobného sporenia alebo výsluhového dôchodku.A je jedno, či poberateľ výsluhového dôchodku mal príjem zo zamestnaneckého vzťahu na dobu určitú, alebo neurčitú.
Tereza Perníková pred 9 rokmi 10 mesiacmi
Teda zamestnaný poberateľ starobného, predčasného starobného alebo výsluhového dôchodku si v ročnom zučtovaní dane alebo v daňovom priznaní môže uplatniť nezdaniteľnú čiastku iba za to zdaňovacie obdobie alebo za ten kalendárny rok, v ktorom mu bol priznaný dôchodok. Ale iba v prípade, že nie je dôchodcom od 1. januára. Z tohto dôvodu je pre dôchodcov, ktorí budú naďalej zamestnaní, výhodné v žiadosti o dôchodok uvádzať odchod do dôchodku najskôr od 2.januára.
Georg pred 9 rokmi 8 mesiacmi
p. Navrátilová, som poberateľom výsluhového dôchodku a som nezamestnaný. Aké platby do sociálnej poisťovne som povinný platiť, ak budem pracovať pre zamestnávateľa v zmysle §226 alebo §228 Zákona č.311/2001 Z.z.?
Pre účely úrazového a garančného poistenia je fyzická osoba, ktorá vykonáva práce na základe dohôd o prácach vykonávaných mimo pracovného pomeru považovaná za zamestnanca. Pre ostatné druhy sociálneho poistenia nie je považovaná za zamestnanca, z čoho vyplýva
a) Vy nebudete platiť žiadne poistné ( dane samozrejme áno)
b) Váš zamestnávateľ bude povinný za Vás uhrádzať garančné a úrazové poistenie. To platí len vtedy, ak Vašim zamestnávateľom nie je organizácia, na ktorú nemôže byť vyhlásený konkurz a vyrovnanie, čo sú všetky organizácie verejnej správy. Vtedy platí zamestnávateľ len úrazové poistenie a neplatí garančné poistenie. Druhá výnimka,( ktorá asi neprichádza do úvahy) sa týka sudcov a prokurátorov za ktorých sa neplatí ani úrazové poistenie.
Annička10 pred 9 rokmi 7 mesiacmi
Ide o dávku v nezamestnanosti pre môjho manžela, ktorý od 1.1.2010 išiel do výsluhového dôchodku, ale nárok na starobný ešte nemá. Podľa Vášho výkladu a informácie zo mzdovej učtárne-odvody za poistenie v nezamestnanosti, boli tieto odvádzané do SP aj zo služ. príjmu, takže by mal mať môj manžel nárok na podporu v nezamestnanosti (zaevidoval sa na ÚP). Veď pracoval nepretržite 35 rokov. Ďakujem za radu.
To nie je celkom tak.Nárok na dávky v nezamestnanosti by Vášmu manželovi vznikli v prípade, že by mu po skončení služobného pomeru nevznikol nárok na výsluhový dôchodok. Vtedy by príslušný úrad sociálneho zabezpečenia previedol do Sociálnej poisťovne poistné, zodpovedajúce dobe služobného pomeru na dôchodkové poistenie a poistenie v nezamestnanosti.
Iveta Šándorová